Raluca Turcan, despre avizul negativ al CSM în cazul Adinei Florea: Nu era vorba neapărat de doamna Florea, ci de Secția Specială pe care noi am vrea să o vedem desființată

Raluca Turcan a declarat, joi seară, la Realitatea Plus, că avizul CSM este consultativ și că politicienii ar trebui să nu comenteze numirile procurorilor în fruntea parchetelor.

Turcan a mai declarat că este pentru prima dată când ”procedura de selecție este transparentă”, amintind că CSM a dat aviz negativ și pentru Laura Codruța Kovesi care ”a făcut o treabă foarte bună”.

Liderul PNL a mai spus că evaluările și intervenția CSM ar putea fi ”mult mai țintit spre interesul societății”, amintind că CSM nu a reacționat în momentul în care ”legile justiției erau măcelărite” de politicieni.

În ce privește avizul negativ pe care Adina Florea l-a primit pentru a ajunge la șefia DNA, Raluca Turcan a subliniat că era vorba mai degrabă de existența Secției Speciale pe care PNL ”ar vrea să o vadă desființată”.

sursa foto: Inquam Photos/ George Călin